laion/Wikipedia-Exotic huggingface dataset:
קבוצות מזון

קבוצות מזון הן אוסף של מזונות בעלי מאפיינים תזונתיים דומים או סיווג ביולוגי דומה. מדריכי תזונה בדרך כלל מחלקים את פריטי המזון לקבוצות שונות, וממליצים להקפיד לאכול מדי יום מנות שכוללות כל קבוצה ורכיבי תזונה חיוניים על מנת לצרוך תזונה בריאה. פירות, לפעמים מסווגים יחד עם ירקות. דוגמאות לפירות כוללות בין היתר תפוחים, תפוזים, בננות, פירות יער ולימונים. פירות מכילים פחמימות, בעיקר בצורת סוכר כמו גם ויטמינים ומינרלים חשובים. דגנים, שעועית, וקטניות, מסווגים לעיתים כדגנים. זו לעיתים קרובות הקטגוריה הגדולה ביותר במדריכי התזונה. דוגמאות לפריטים בקטגוריה זו כוללות חיטה, אורז, שיבולת שועל, שעורה, לחם ופסטה. דוגמאות לסוגים שונים של שעועית כוללים שעועית אפויה ופולי סויה, ואילו דוגמאות לקטניות כוללות עדשים וחומוס. גרגרים הם מקור טוב לעמילן נמצאים לעיתים רבות באותה הקטגוריה יחד עם פריטי מזון אחרים שעשירים בעמילן כמו תפוחי אדמה. בשר, מסווג לעיתים כקטגוריית חלבון. במדריכי תזונה לרוב מומלץ להקפיד שלא לאכול יותר מדי בשר. דוגמאות לפריטים בקטגוריה זו כוללות בשר עוף, דגים, בשר הודו, בשר חזיר ובשר בקר. ממתקים, מסווגים לעיתים כקטגוריית מאכלים עתירי סוכר ולעיתים מסווגים יחד עם שומנים ושמנים. במדיריכ תזונה לרוב מומלץ להקפיד שלא לאכול מעט מאכלים עתירי סוכר, אם בכלל, ולעיתים רבות קטגוריה זו מופיעה בנפרד מקבוצות מזון אחרות. דוגמאות לפריטים בקטגוריה זו כוללות סוכריות, משקאות קלים, שוקולד, וכו'. ירקות, מסווגים במדריכי תזונה לעיתים יחד עם פירות. במדריכי תזונה בדרך כלל מומלץ במיוחד לצרוך מזון בקבוצת מזון זו. דוגמאות לפריטים בקבוצת מזון זו כוללות תרד, גזר, בצל, וברוקולי. מוצרי חלב בדרך כלל נכללים בקטגוריה משנית במדריכי תזונה, אם הם קיימים בכלל. לעיתים הם מופיעים בנפרד מיתר קבוצות המזון. דוגמאות למוצרי חלב כוללות בין היתר חלב, חמאה, יוגורט, גבינה, שמנת וגלידה. מים מסווגים באופן שונה במדריכי התזונה השונים - בחלקם ממדריכי התזונה לא מוזכרת בכלל קטגוריית מים, במדריכי תזונה אחרים מציינים קטגוריה זו בנפרד מקבוצות מזון אחרות, ובמדריכי תזונה אחרים קטגוריה זו מוצגת במרכז או כבסיס. דוגמאות לפריטים בקטגוריה זו כוללות תה, מיץ פירות, מיץ ירקות ואפילו מרק, ובמרבית מדריכי התזונה מומלץ לצרוך מים בשפע. "The Australian Guide to Healthy Eating - Enjoy a Variety of Foods Every Day". Australian Government Department of Health and Ageing. אורכב מ-המקור ב-19 במרץ 2011. נבדק ב-3 ביוני 2011. {{cite web}}: (עזרה) "The eatwell plate". National Health Service. נבדק ב-3 ביוני 2011. {{cite web}}: (עזרה) "USDA's MyPlate". United States Department of Agriculture. נבדק ב-2 ביוני 2011. {{cite web}}: (עזרה) "Eine runde Sache: Der neue DGE-Ernährungskreis". Deutsche Gesellschaft für Ernährung (בגרמנית). אורכב מ-המקור ב-2011-06-23. נבדק ב-11 ביוני 2011. {{cite web}}: (עזרה) "Healing Foods Pyramid™ 2010". University of Michigan Health System. אורכב מ-המקור ב-5 ביוני 2011. נבדק ב-3 ביוני 2011. {{cite web}}: (עזרה) "Recommendations for healthy, tasty eating and drinking for adults" (PDF). Swiss Society for Nutrition. אורכב מ-המקור (PDF) ב-2 בנובמבר 2011. נבדק ב-12 ביוני 2011. {{cite web}}: (עזרה)
שיטאקי

שִׁיטָאקֶה (מיפנית: 椎茸; שם מדעי: Lentinula edodes) (לעיתים תכופות נכתבות ונהגות בשוגג שִׁיטָאקִי) הן פטריות מאכל המשמשות גם כפטריות מרפא. כיום הן סוג פטריות המאכל השני בצריכתו בעולם[דרוש מקור]. בטבע ניתן למצוא את פטריות השיטאקה ביערות במזרח אסיה, שוכנות בעיקר לצד עצים נרקבים. פטריות השִׁיטָאקֶה מזינות, עשירות בחלבונים ומכילות שבע מתוך שמונה חומצות אמינו חיוניות. כמו כן, נחשבות פטריות השיטאקה כבעלות תכונות מרפאות לטיפול ושליטה בלחץ דם, להפחתת רמת הכולסטרול, לחיזוק מערכת החיסון, ולעיכוב ההתפתחות של גידולים, נגיפים וחיידקים.[דרושים מקורות] את פטריות השיטאקה אפשר לצרוך טריות או מיובשות, ובדרך כלל פופולריות כתוספת למרקים, רטבים, סלטים ולחם. מדיה וקבצים בנושא שיטאקי בוויקישיתוף שיטאקי, באתר NCBI (באנגלית) שיטאקי, באתר האנציקלופדיה של החיים (באנגלית) שיטאקי, באתר GBIF (באנגלית) Jessica Lewis, Can Shiitake Mushrooms Be Eaten Raw?, livestrong.com ערך זה הוא קצרמר בנושא מזון ובנושא ביולוגיה. אתם מוזמנים לתרום לוויקיפדיה ולהרחיב אותו.
יוסף ברלוביץ

יוסף ברלוביץ (ה'תרי"ט, 1859 - ז' בשבט ה'תר"ץ, 5 בפברואר 1930) היה מחלוצי תעשיית הקרמיקה בישראל וחקלאי, מראשוני פתח תקווה. יצחק ברלוביץ (בר-לביא) הוא בנו. יוסף ברלוביץ נולד בעיירה לינקובה שבמחוז קובנה, האימפריה הרוסית (כיום ליטא). אביו היה רבי חנוך זונדל ויוסף זכה לחינוך מסורתי. הוא נשא לאישה את דינה ברלוביץ, בת נחום ברנט. בשנות ה-80 של המאה ה-19, כנראה, נסע עם רעייתו לפריז, צרפת. שם, השתלם בקדרות ובעשיית רעפים אצל יעקב ברנט, אחיה של רעיתו. הוא שימש כמנהל בית חרושת שם. בדצמבר 1893 הגיע ליפו עם משפחתו. גיסו, זרח ברנט, סידר את כניסתו לארץ ישראל ואף העניק לו שטח אדמה בן 22 דונם ומגרש בן 2 דונם בפתח תקווה. ברלוביץ הקים במושבה בית מלאכה לייצור רעפים, שמוקם במרתף ביתו של דב ימיני. בשל עיסוקו זכה לכינוי "דער טעפער". החמר עבור הרעפים הובא ממוצא והמים שהובאו לבית המלאכה בכדים. כל אלו, בצירוף היקף היצור הקטן של בית המלאכה, הביאו לתמחור גבוהה של התוצרת, שלא יכלה להתחרות בייבוא הרעפים ממרסיי. לאחר תקופה סגר ברלוביץ את בית המלאכה ופנה לעסוק בחקלאות במשק וביקב של עובדיה לחמן במושבה. בנוסף, היה ממייסדי אגודת בעלי-המלאכה "אחיעזר" וכן ארגן שעורי תורה וגמרא בין חבריה. דוד תדהר (עורך), "יוסף ברלוביץ", באנציקלופדיה לחלוצי הישוב ובוניו, כרך א (1947), עמ' 131 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פיונית (דג)

פיונית (מכונה גם פלאונדר) הוא שם עממי לא-טקסונומי לדגים בני סדרת הסוליתאים, להם גוף שטוח במיוחד עם ראש א-סימטרי ושתי עיניים בצד האחד של הראש. רוחב הגוף של הדג הוא לרוב פחות ממחצית אורך הגוף של הדג. חלק ממינים אלה יכולים להגיע עד לאורך 50 ס"מ. לדגי הפיונית לעיתים רבות יש כתמים אדמדמים על הגוף. דגים אלה נמצאים בדרך כלל באזורים עם קרקעית חולית בעומקים של עד 100 מטר. לעיתים רבות הם חופרים את עצמם לתוך החול במהלך היום, כאשר רק העיניים מבצבצות החוצה. בלילה הם יוצאים לחפש מזון, בעיקר רכיכות ותולעים אך גם דגים אחרים. דגי פיונית נמצאים בעיקר בים הלבן, לאורך חופי נורווגיה, בים הבלטי, סביב האיים הבריטיים, במפרץ ביסקאיה, לאורך חופי חצי האי האיברי, לאורך החופים הצפוניים של הים התיכון, ולאורך חופי הים האגאי. המונח מתאר מיני סולתאים מהמשפחות: Achiropsettidae, סנדליים, שטחנוניים, סנדלוניים ושטחדגיים. מינים: ממערב האוקיינוס האטלנטי: Paralichthys albigutta Paralichthys lethostigma Paralichthys dentatus Pseudopleuronectes americanus מחופי אירופה: Platichthys flesus מצפון האוקיינוס השקט: מיני הלשונון Paralichthys olivaceus מדיה וקבצים בנושא פיונית בוויקישיתוף פיונית, באתר אנציקלופדיה בריטניקה (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
קליפה (בוטניקה)

הקליפה היא השכבה החיצונית של הגבעולים והשורשים בצמחים כגון עצים ושיחים. הקליפה מכסה ומגנה על העץ מפני נזקים ומחלות. הקליפה מורכבת משלוש שכבות - הפלוגן, הפלאם והקמביום הווסקולרי. הקליפה יכול להוות בסביבות 10-15% מהמשקל הכולל של העץ. מדיה וקבצים בנושא קליפה בוויקישיתוף קליפה, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
פיגמנט ביולוגי

פיגמנטים ביולוגיים הם חומרים המיוצרים על ידי אורגניזמים חיים שיש להם צבע כתוצאה מקליטה סלקטיבית של צבע. יש צבע. חלקים שונים של אורגניזמים, כגון העור, העיניים, הפרווה והשיער מכילים פיגמנטים בתאים מיוחדים הנקראים כרומטופורים. ישנם מגוון של מחלות ומצבים חריגים הכרוכות בפיגמנטציה אצל בני אדם ובעלי חיים, אשר כרוכים בהיעדר או אובדן של פיגמנטציה או בתאי פיגמנטים, או בייצור עודף של פיגמנטים. בני אדם ובעלי חיים בלי הפיגמנט מלנין סובלים מלבקנות. מלסמה (אנ') הוא מצב בו כתמים חומים כהים מופיעים על הפנים בהשפעת שינויים הורמונליים. ויטיליגו הוא מצב בו של אובדן תאים שמייצרים פיגמנטים המכונים מלנוציטים אשר גורמים לכתמים על העור. פיגמנטים שמבוססים על הם: כלורופיל, המוקינין, המוגלובין, מיוגלובין ליפוכרומים: קרוטנואידים: אלפא-קרוטן, בטא-קרוטן, אנתוציאנין, ליקופן, רודופסין קסנתופילים: קנתקסנטין, זאקסנטין, לוטאין פיגמנטים פוטו-סינתטיים: כלורופיל, פייקובילין שונות: מלנין, יורוכרום מדיה וקבצים בנושא פיגמנט ביולוגי בוויקישיתוף פיגמנטים (ביולוגיה), דף שער בספרייה הלאומית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
מלחמת דת

מלחמת דת או מלחמת קודש היא מלחמה בה הדת מהווה גורם מרכזי לעימות מזוין. מלחמות דת בדרך כלל כרוכות בעימות מזוין בין קבוצות דתיות שונות באותה המדינה, או בין מדינות עם דתות שונות. מסעי הצלב והרקונקיסטה מוזכרים לעיתים רבות כדוגמאות היסטוריות למלחמות דת. על פי האנציקלופדיה של מלחמות, מתוך 1,763 סכסוכים היסטוריים ידועים/מתועדים, ב-123 מהם, שהם 6.98% מכלל הסכסוכים, הייתה הדת הסיבה העיקרית לסכסוך. על פי "The Great Big Book of Horrible Things" (אנ'), דת היא הסיבה העיקרית ל-13 מתוך 100 המלחמות הקטלניות ביותר בהיסטוריה. בכמה מהסכסוכים המודרניים הבולטים ביותר, כולל הסכסוך הישראלי-פלסטיני, מלחמת האזרחים בסוריה והמלחמות באפגניסטן ובעיראק, קיים אלמנט דתי. עם זאת, מחקרים על הסכסוכים המודרניים הללו[דרוש מקור] מעידים שלעיתים רבות עוינות אתנית מהווה את הסיבה העיקרית למרביתם. ג'יהאד מסע צלב מדיה וקבצים בנושא מלחמת דת בוויקישיתוף
Bisu M3

Bisu M3 הוא מיניוואן מתוצרת יצרנית הרכב הסינית Bisu Auto חברת המותג של Chonqing Bisu Automotive Corporation (שותפות (joint venture) בין החברה הממשלתית שהיא חברת החזקות "BAIC Group" (שם רשמי: Beijing Automotive Industry Holding Co., Ltd) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group" (אנ') אשר מיוצר בסין משנת 2016 (שנת מודל 2017) ועד היום. 5 דלתות. 7 נוסעים בתצורת מושבים (2+2+3). מנוע בנזין. אופן הנעת הגלגלים: הנעה קדמית. קיבולת מכל דלק - 56 ליטר. 5 רמות גימור. פלטפורמה משותפת עם דגם "Huansu H3" (אנ') מתוצרת "Huansu", חברת בת של "BAIC Group" (אנ'). מחיר היחידה עמד על 61,900-83,000 רנמינבי (שנת 2017, בסין). Bisu T3 Bisu T5 מדיה וקבצים בנושא Bisu M3 בוויקישיתוף Bisu M3, סרטון באתר יוטיוב Bisu M3, סרטון באתר יוטיוב חברת bisu-auto מייצרת 5 דגמים חדשים בסין carnewschina.com/2017/12/07/bisu-auto-launch-five-new-cars-china דגמי "Bisu M3" carnewschina.com/2016/12/13/bisu-m3-mpv-launched-on-the-chinese-car-market דגמי "Bisu M3" - מפרט (בסינית) car.autohome.com.cn/config/series דגם "Bisu M3" ודגם "bisu t3" מגיעים לשוק הסיני chinacarsnews.com/auto-shows/bisu-m3-and-t3-came-into-chinese-market
רופאים (ספר)

רופאים (באנגלית: Doctors) הוא ספר מאת אריך סגל, שיצא לאור בשנת 1988. סגל חקר את חיי הרופאים לפני כתיבת הספר, ואת ההשראה לכתיבת הספר הוא קיבל מהספר "נקמה עדינה" של צ'ארלס לבּרון. הספר מתמודד עם שאלות אתיות, ביניהן המתת חסד וניסויים בבעלי חיים. כמו כן עולות בספר סוגיות שונות כגון מעמד האישה, גזענות, מאבקיו הנפשיים של המתמחים, התמודדותם של נפגעי מלחמות ועוד. הספר עוסק בפקולטה לרפואה של אוניברסיטת הרווארד בשנת 1962, עם הבלטה של שתי דמויות ראשיות: ברני לווינגסטון ולורה קסטליאנו. ברני ולורה גדלו בשכנות ותמיד שאפו להיות רופאים. במהלך הספר הקורא מלווה את ברני ולורה בילדותם והתבגרותם עד לשלב בו הם מצאו את עצמם בפקולטה לרפואה של הרווארד עם שאר הסטודנטים לרפואה. בפקולטה לרפואה הם חווים אירועים וסוגיות שונות וכן פוגשים את שאר הדמויות שבספר שגם שואפים להיות רופאים: בנט לנדסמן, סת' לזרוס, האנק דוויר, מורי איסטמן, פיטר ויימן וגרטי אנדרסון. לאחר סיום הלימודים פונה כל אחת מהדמויות לתחום אחר ברפואה (רפואת ילדים, רפואה משפטית, פסיכיאטריה, ועוד). רופאים אחרים שמשאירים רושם על הקורא הם: לואיס קסטליאנו אביה של לורה, הולמס דיקן בית הספר לרפואה של הרווארד, אנדרו הימרמן, מרשל ג'פה ופול רודס. הספר יצא ב 2017 בהדפסה חדשה בהוצאת כתר הוצאה לאור. העלילה מתחלקת לשני חלקים עיקריים: החלק הראשון סוקר בהרחבה את ילדותם והתבגרותם של לורה וברני בברוקלין של תחילת המאה העשרים ואת תקופת לימודיהם והתמחותם ברפואה. חלק זה משמש גם כסקירה כללית על תולדות המאה העשרים בארצות הברית. חלקו השני של הספר עוסק בעלילות השונות שחוו ברני ולורה לאחר שסיימו את לימודי הרפואה שלהם ופנו לעסוק במקצוע זה, כמו גם את עלילותיהם של חבריהם למחזור הלימודים. רופאים, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
קסנדרה ג'ין

קסנדרה ג'ין וייטהד (באנגלית: Cassandra Jean Whitehead; נולדה ב-5 באוקטובר 1985) היא דוגמנית ושחקנית אמריקאית. ג'ין נולדה ביוסטון, טקסס. ג'ין למדה שיווק ויחסי ציבור באוניברסיטת קורפוס כריסטי (Texas A&M University–Corpus Christi). ב-2002 ו-2004 התמודדה על תואר "מיס נוער טקסס" ובשנים 2003 ו-2004 עלתה לחצי הגמר בתחרות "מיס נוער יוסטון". ב-2004 זכתה בתואר "מיס קורפוס כריסטי".בתחרות "מיס טקסס ארצות הברית" עלתה לשלב עשר המובילות. ב-2005 התמודדה בעונה החמישית של תוכנית המציאות הטופ מודל הבאה, בשלב המהפך בו צוות התוכנית התאים למתמודדות את המראה האופנתי עבורם נדרש לעשות בשיערה תספורת כמו של מיה פארו בסרט תינוקה של רוזמרי, ולאחר שלא הסכימה להסתפר, פרשה מהתוכנית בפרק הרביעי. ב-2007 הופיעה בפרקים של מספר סדרות וביניהם "לאס וגאס" ו-"CSI", "האנה מונטנה" ו-"CSI: מיאמי". ב-2009 גילמה שחקנית בסדרה "מגרש ביתי". שיחקה בקומדיה "שני גברים וחלום". ב-2010 שיחקה בסרט האימה "Kill Katie Malone" ובאותה שנה הופיעה גם בפרק של הסדרה "מד מן" ובפרק של הסדרה "NCIS: לוס אנג'לס". ב-2018 התארחה בסדרה "סופרגירל" ובסדרה "החץ", בה מככב בעלה סטיבן אמל. ב-25 בדצמבר 2012 נישאה לשחקן סטיבן אמל כאשר שהו בחופשה בקריביים. בתם, מאבי אלכסנדרה ג'ין אמל נולדה באוקטובר 2013 ובן שנולד בחודש מאי 2022. קסנדרה ג'ין, במסד הנתונים הקולנועיים IMDb (באנגלית) Cassandra Whitehead, Fandom ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קנדס קרוגר

קנדס קרוגר (באנגלית: Kandace Krueger; נולדה ב-27 במאי 1976) היא עיתונאית אמריקאית. קרוגר נולדה באוסטין לברברה ולארי. ב-1994 החלה להתחרות בתחרויות יופי מקומיות בטקסס, התואר הראשון שזכתה בו היה "מיס מחוז ויליאמסון" (Williamson County) ב-1999. התואר השני שזכתה היה "מיס אוסטין" ב-1999. היא השתתפה מספר פעמים במהלך שנות התשעים בתחרות מיס טקסס ארצות הברית אך לא הגיעה למקומות הראשונים ובשנת 2000 עלתה לשתים עשרה. ב-2001 זכתה בתואר מיס טקסס ארצות הברית בטקס שנערך באודיטוריום של לאבק. בתחרות הארצית של מיס ארצות הברית נבחרה למקום הראשון כנציגת טקסס, במהלך כהונתה בתואר ביקרה בבית הסנאט של טקסס ונפגשה עם מושל המדינה ריק פרי. בתחרות מיס תבל 2001 נבחרה לסגנית השנייה. היא למדה עיתונאות באוניברסיטת טקסס A&M. ב-2004 ו-2005 הופיעה בתוכנית המגזין "Across America". ב-2005 הנחתה את תחרות מיס טקסס, ב-2006 תמכה בהדחתה מהתואר של מיס ארצות הברית טרה קונר. כיום, עובדת כמגישה בתחנת טלוויזיה בדאלאס. קנדס קרוגר, במסד הנתונים הקולנועיים IMDb (באנגלית) Handout, 2001 - Kandace Krueger, capitalgazette.com (באנגלית) Miss Texas Named Miss USA, PEOPLE.com (באנגלית) Farrah Weinstein, STYLE & SUBSTANCE: KANDACE KRUEGER, New York Post, ‏2001-05-06 (באנגלית) Jessica Bennett On 12/18/06 at 7:00 PM EST, Naughty, Naughty, Newsweek, ‏2006-12-18 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הזדקנות האוכלוסייה

הזדקנות האוכלוסייה (Population ageing) הוא מונח המתייחס לגיל החציוני ההולך ועולה באוכלוסיית שונות בעקבות הירידה בשיעורי הפריון או העלייה בתוחלת החיים. ברוב המדינות בעולם ישנה עלייה בתוחלת החיים ויש אוכלוסייה מזדקנת (מגמות שהחלו בתחילה במדינות המפותחות, אך כיום מתקיימות גם כמעט בכל המדינות המתפתחות). גודל האוכלוסייה הזקנה בעולם נמצאת כיום בשיאו. במדינות שסווגו על ידי האו"ם כמדינות מפותחות, היה הגיל החציוני של האוכלוסייה בשנת 1950 – 29, בשנת 2000 הוא עלה ל-37.3, ועד שנת 2050 הוא צפוי לעלות ל-45.5. מספר האנשים בעולם שגילם 60 ומעלה גדל פי שלושה מאז שנת 1950, עמד על 600 מיליון בשנת 2000 והגיע ל-700 מיליון בשנת 2006. הצפי הוא שהאוכלוסייה הזקנה תגיע ל-2.1 מיליארד אנשים עד 2050. לפי תחזית גלובלית של האו"ם לגבי אוכלוסיית העולם, עד שנת 2025, מספר האנשים בני 65 ומעלה יהיה יותר מכפול ממספר הילדים עד גיל 5 וכמעט זהה למספר הילדים עד גיל 12. באסיה ובאירופה מספר ניכר של מדינות שהולכות להתמודד עם הזדקנות אוכלוסייה קשה בעתיד הקרוב. באזורים הללו צפויות מדינות רבות לעמוד במצב בו קבוצת האוכלוסייה הגדולה ביותר במדינה היא של אנשים מעל גיל 65, והגיל הממוצע יתקרב ל-50. ברוב המדינות המפותחות עצם גידול האוכלוסייה תלוי כיום במידה רבה בהגירה. בישראל, בשנת 2020, מנו בני ה-65 ומעלה בישראל כ-1.1 מיליון איש ואישה, וההערכות הן כי בשנת 2040 מספרם יכפיל את עצמו. מערכות הרווחה במדינות בהן שיעור האוכלוסייה המזדקנת הולך וגדל צפויות להיתקל בבעיות. מערכת הפנסיה ממומנת ברובה על ידי מיסים. מרבית כספי הרווחה הולכים לכיסוי טיפולים רפואיים, ועלויות מערכות הבריאות צפויות לגדול משמעותית ככל שגיל האוכלוסייה יגדל - מצב אשר יעמיד בפני ממשלות רבות בחירות קשות בין העלאת מיסים, שינוי במערכות המס, או הקטנת הסיוע מצד המדינה במתן שירותי בריאות ורווחה.[דרוש מקור] "ישראל 2040", פרק שלישי: הזדקנות האוכלוסייה | מרכז טאוב, באתר מרכז טאוב, ‏23 באוגוסט 2021 היערכות להזדקנות האוכלוסייה, באתר משרד הבריאות, 17 באוגוסט 2023 מחלקת אוכלוסייה באגף הכלכלה והחברה של האו"ם, World Population Prospects 2022 - Summary of Results, אתר האו"ם, ‏2022 (באנגלית) מנהל תכנון אסטרטגי וכלכלה, היערכות להזדקנות האוכלוסייה, באתר משרד הבריאות, ‏17 באוגוסט 2023 (עודכן ב-10 בינואר 2024) ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
המעמד העליון

המעמד העליון מתייחס לקבוצת האוכלוסייה שנמצאת בראש ההיררכיה החברתית. בחברות המודרניות המעמד החברתי העליון כולל בדרך כלל את חברי האוכלוסייה העשירים ביותר בחברה, ובעלי הכוח הפוליטי הגדול ביותר. בחברות המודרניות לעיתים רבות חברי המעמד העליון אינם צריכים לעבוד לפרנסתם, משום שהם חיים על סמך כסף שקיבלו בירושה או כתוצאה מהשקעות. בחברות מסורתיות רבות היה קשה או אפילו בלתי אפשרי להצטרף למעמד העליון בדרך אחרת מלבד להיוולד לתוכו. במדינות רבות בעולם שיעור הכנסה גבוה במיוחד מספיק בשביל שאדם ייחשב כמשתייך למעמד העליון – במיוחד בארצות הברית (למעשה, רוב האנשים העשירים ביותר בארצות הברית נולדו במעמד הביניים). בארצות הברית לדוגמה, המעמד העליון כולל כ-1% מכלל האוכלוסייה, אשר מחזיק בכ-30% מהעושר, והם בעלי הכנסה של 200,000 דולרים או יותר בשנה (כ-16,000 דולרים לחודש)[דרוש מקור]. העשירון העליון מעמד חברתי אריסטוקרטיה אליטה אצולה המעמד הגבה, דף שער בספרייה הלאומית Ramsey Solutions, The National Study of Millionaires, April 12th 2023 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
On the Run II Tour

On the Run II Tour הוא סיבוב ההופעות השני המשותף של ג'יי זי וביונסה על מנת לקדם את האלבומים שלהם Lemonade ,4:44 ואת אלבומם המשותף Everything Is Love. ההכרזה על סיבוב ההופעות נעשתה לראשונה ב-12 במרץ 2018 ולאחר מכן ב-6 ביוני אותה שנה התחיל סיבוב ההופעות בווילס והסתיים ב-4 באוקטובר אותה שנה בסיאטל. זהו סיבוב ההופעות הראשון שלהם מזה 4 שנים מאז סיבוב ההופעות הקודם On the Run Tour בקיץ 2014. ב-31 במאי 2018 נחשף שדי ג'יי חאלד והרכב האר אנד בי Chloe x Halle יהיו זמרי החימום בצפון אמריקה. ב-16 ביוני במהלך הופעתם בלונדון הזוג הוציא את אלבומם המשותף "Everything Is Love", לשירות הסטרימינג שלהם טיידל. הם חשפו לראשונה את הקליפ לשיר Apeshit במהלך ההופעה ובסוף הקליפ כתבו "ALBUM OUT NOW". באותו יום הקליפ גם הועלה לערוץ היוטיוב הרשמי של ביונסה זאת לראשונה שהם מוצאים אלבום כצמד שנקרא The Carters. סיבוב ההופעות זכה להצלחה מסחרית אדירה כאשר גרף 253.5 מיליון דולר מ-48 הופעות בלבד (5.2 מיליון דולר פר הופעה בממוצע) ובכך הפך לסיבוב ההופעות השלישי המרוויח ביותר לשנת 2018. גם מכירות הכרטיסים היו חסרות תקדים אשר מכירות הכרטיסים לכל ההופעות הסתכמו בסכום של 2,177,049 כרטיסים (כ-45,355 כרטיסים פר הופעה בממוצע). הכרטיסים להופעות נמכרו במהירות אדירה, הכרטיסים להופעות בהולנד אזלו תוך שעה אחת בלבד (97,869 כרטיסים) וכך גם בפריז (111,615 כרטיסים), לנדובר (81,964 כרטיסים), מזרח רד'רפורד (99,755 כרטיסים), שיקגו (86,602 כרטיסים), יוסטון (88,022 כרטיסים), אטלנטה (105,170 כרטיסים), פסדינה (106,550 כרטיסים) ובלונדון. מדיה וקבצים בנושא On the Run II Tour בוויקישיתוף web.archive.org
אנגלית מודרנית

אנגלית מודרנית (באנגלית: Modern English) היא צורת השפה האנגלית, שמדוברת בעקבות סדרה של שינויים בהגייה של השפה האנגלית, שהתרחשו באנגליה בין סוף המאה ה-14 עד אמצע המאה ה-16, אשר השפיעו במידה רבה על כל הדיאלקטים של השפה האנגלית. טקסטים מתחילת המאה ה-17, כגון יצירותיו של ויליאם שייקספיר ותרגום המלך ג'יימס, נחשבים לטקסטים שכתובים באנגלית מודרנית. במהלך המחצית השנייה של האלף השני הפכה האנגלית המודרנית לשפה הדומיננטית באזורים שונים בעולם, כגון אמריקה הצפונית, תת-היבשת ההודית, אפריקה, אוסטרליה וניו זילנד בעיקר בעקבות קולוניזציה שביצעה האימפריה הבריטית. לאנגלית המודרנית יש דיאלקטים מקומיים רבים במדינות השונות ברחבי העולם, בהן היא השפה הדומיננטית - אזור אשר לעיתים מכונה האנגלוספירה. דיאלקטים אלה כוללים אנגלית אמריקנית, אנגלית בריטית, אנגלית אוסטרלית, אנגלית קנדית, אנגלית קריבית, אנגלית הודית, אנגלית פקיסטנית, אנגלית ניגרית, אנגלית ניו זילנדית, אנגלית פיליפינית, אנגלית סינגפורית, ואנגלית דרום אפריקאית. לפי הספר "Ethnologue: Languages of the World" ישנם קרוב למיליארד דוברי אנגלית כשפה ראשונה או שנייה ברחבי העולם. אנגלית מדוברת כשפה ראשונה או שנייה במספר גדול של מדינות, כאשר המדינות עם המספר הרב ביותר של דוברי אנגלית כשפת אם הם ארצות הברית, בריטניה, אוסטרליה, קנדה, ניו זילנד ואירלנד. ישנם גם אוכלוסיות גדולות של דוברי אנגלית כשפת אם בהודו, פקיסטן, הפיליפינים ובדרום אפריקה. ישנם יותר אנשים שדוברים אנגלית המודרנית אך אינם דוברים של השפה כשפת אם מאשר כל שפה אחרת בעולם. מספר הדוברים הגדול שלה הפכו את השפה האנגלית לשפה משותפת ("lingua franca") בקרב ענף התיירות, חברות התעופה ברחבי העולם, בתחום טכנולוגיית המחשוב, בתחום המדע ובתחום תקשורת גלובלית. אנגלית תיכונה אנגלית עתיקה ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
ספורט נשים

ספורט נשים כולל את כל תחרויות הספורט וליגות הספורט בהן משתתפות רק נשים. היקף ההשתתפות של נשים בענפי ספורט, והפופולריות של ענפי הספורט בקרב נשים התרחב מאוד במאה ה-20, במיוחד ברבע האחרון שלה, בעקבות השינויים המהותיים בחברות מודרניות, ששמו דגש על שוויון בין המגדרים. למרות שהיקף ההשתתפות ורמת הביצועים שונים במידה משמעותית ממדינה למדינה ומענף ספורט אחד למשנהו, הפך ספורט נשים נפוץ למדי ברחבי העולם. בענפי ספורט בודדים, כגון החלקה אמנותית על הקרח, התחרויות בהן משתתפות נשים פופולריות יותר מהתחרויות בהן משתתפים גברים. ישנם ענפי ספורט שבעבר היו בלעדיים לנשים, כמו שחייה צורנית והתעמלות אמנותית אולם בשנים האחרונות מתקיימות תחרויות גם לגברים. במקביל לתחרויות נפרדות לנשים, היו מקרים בהם נשים השתתפו בתחרויות לצד גברים. ג'קי מיטשל השתתפה במשחקי בייסבול לצד גברים עוד במחצית הראשונה של המאה ה-20. יהודית פולגר השתתפה בתחרויות שחמט לגברים לרבות הייתה חברה בנבחרת הונגריה באולימפיאדת השחמט. בענף הרכיבה על סוסים לא קיימת הפרדה מגדרית ונשים וגברים מתחרים זו לצד זה. במשך שנים רבות במספר ענפי ספורט נשים וגברים השתתפו ביחד כמו בטניס טורניר לזוגות מעורבים, בהחלקה על הקרח. בספורוט המוטורי עקרונית לא קיימת הפרדה בין גברים לנשים, למרות שבפועל כמעט כל הנהגים הם גברים. מישל מוטון התחרתה במשך שנים רבות באליפות העולם בראלי וניצחה ארבעה מרוצים. למרות זאת, בשנת 2019 החלה לפעול אליפות ה-W Series, המיועדת לנהגות בלבד, במטרה לסייע לנשים לצבור ניסיון ולהתקדם בענף. לאחרונה נעשה ניסיון בכמה ענפי הספורט מובילים, ליצור תחרות קבוצתית המשלבות נשים וגברים ביחד, לדוגמה באתלטיקה ריצת שליחים 4x400 מטר משולבת בשתי נשים ושני גברים ובשחייה משחי שליחים 4x100 מטר חופשי ו-4x100 מטר מעורב משולבים בשתי נשים ובשני גברים כל אחד. בשנים האחרונות נעשה ניסיון גם בענף הקפיצה למים לקיים תחרות משולבת של נשים וגברים וכן בשחייה צורנית. בהשוואה בין המינים במדדים אנתרופומטריים שונים נמצא כי א. האישה נמוכה מהגבר ב-8-10 ס"מ. ב. משקלה נמוך ב-11-14 ק"ג. ג. היא בעלת רקמת שומן גדולה יותר ב-5-7 ק"ג ובעלת מסת גוף רזה נמוכה יותר ב-18-20 ק"ג. נתונים אלו מייצגים ערכים ממוצעים של האוכלוסייה. הבדלים מבניים נוספים באים לידי ביטוי במסת שריר קטנה יותר בקרב נשים ובהתאמה - נפח לב קטן יותר. כמו כן, לנשים נפח ריאות ונפח דם קטנים יותר. הבדלים אלו עשויים להשפיע רבות על יכולת הביצוע של ספורטאיות בענפים המצריכים תמיכה של המערכת האירובית והאנאירובית ומרכיבי כושר נוספים. החל מהעשור השני של המאה ה-21 מתנהל ויכוח סביב שיתופם של גברים שעברו שינוי מין בתחרויות לנשים. הוויכוח החל עקב השתתפות נשים בעלות טסטוסטרון גבוה בתחרויות אתלטיקה, ונמשך עם זכייתם של כמה טרנסקסואלים בתחרויות המיועדות לנשים. כמה מאיגודי הספורט העולמיים, אסרו על השתתפות ספורטאים שעברו שינוי מין בתחרויות לנשים, עקב חוסר ההוגנות, והודיעו כי יקיימו עבורם תחרויות נפרדות. WNBA (כדורסל נשים) WTA (טניס) אליפות העולם בכדורסל נשים אליפות העולם בכדורגל נשים גביע העולם בכדורגל נשים ליגת האלופות לנשים Invicta Fighting Championships (אמנויות לחימה משולבות) ספורטאית מאוניברסיטת קליפורניה במשחק כדורגל הזוכה במדליית הזהב במשחקים האולימפיים בתחרויות ריצה מסרט דפאר מאתיופיה מאסטר האו ג'יה-הואה, אשר מומחית באמנות הלחימה וו-שו, נחשבת לאדם המצטיין בענף ספורט זה בתולדות סין רוכבת האופניים ההולנדית אלן ואן דייק באולימפיאדת הקיץ 2012 הטניסאית הצ'ילאנית פרננדה בריטו נשים במשחקים האולימפיים ספורט לנשים, דף שער בספרייה הלאומית [1], יולי 2012, באתר אתנה